stanford-oval/wikipedia huggingface dataset:
זכויות להט"ב בגאנה
תנועת זכויות להט"ב

פעילות למען זכויות להט"ב בגאנה מוגדרת לעיתים קרובות כאנונימית. בשנת 1998, צעיר גאני בשם קובינה מקדרלינג, המשתמש בשם הבדוי פרינס קווקו מקדונלד, הפך לאחד מהקולות הבולטים בפעילות כזו ברחבי המדינה. מקדונלד ידוע כמשתף פעולה עם האגודה להומוסקסואלים ולסביות של גאנה (GALAG) אשר הפכה מאוחר יותר לארגון זכויות אדם הידוע בשם המרכז לחינוך עממי וזכויות אדם (CEPEHRG). בשנים האחרונות, מספר קבוצות להט"ב גאניות התאגדו עבור יצירת תנועה גדולה יותר תחת השם קואליציה נגד הומופוביה, טרנספוביה וביפוביה בגאנה (Coalition Against Homophobia, Transphobia and Biphobia in Ghana) שידועה כ-"פועלת במחתרת". ישנן מספר קבוצות להט"ב הפועלות ברובן בחשאי באופן מקוון בהן חברי ברית הלב - גאנה (FOTHA-Ghana) דרך "Dark web". האגודה להומוסקסואלים ולסביות של גאנה (GLAG) מוגדרת כפומבית בפעילות שלה שכרוכה בין היתר בחינוך וייעוץ עבור אזרחי להט"ב גאנים שחיים עם HIV/איידס.
בספטמבר 2006 רשות השידור הציבורית של הממלכה המאוחדת "BBC" דיווחה שממשלת גאנה אסרה על ועידת זכויות להט"ב שנטען כי עתידה להתקיים ב-4 בספטמבר במרכז הכנסים הבינלאומי של אקרה (אנ'). במרץ 2020 ועידה נוספת הייתה אמורה להתקיים בעיר. "Pan Africa ILGA" (אנ'), האזור האפריקאי של ארגון הלהט"ב הבינלאומי "ILGA" הודיע על כוונתו לקיים את הכנס הראשון שלו במערב אפריקה עבור "פיתוח אסטרטגיות לשיפור זכויות להט"ב באזור, הגברת המודעות לסוגיות שונות והגנה על נוער קווירי באפריקה". עם זאת, לאחר קבלת תגובה נגדית מצד ארגונים דתיים, הנשיא ננה אקופו-אדו אסר את קיום האירוע, בטענה כי קיומו ייחשב לא חוקי לאור העבודה כי חוקי גאנה מפלילים פעילות הומוסקסואלית.
בינואר 2021, "LGBT+ Rights Ghana", ארגון זכויות להט"ב גאני, פתח את משרדו לראשונה בבירה אקרה אף על פי התנגדות מטעם ארגונים דתיים. עם זאת, בפברואר 2021 התרחשה פשיטה על המשרד והוא נסגר על ידי כוחות הביטחון הלאומיים עקב התנגדות של מוסדות דת, פוליטיקאים ומקומיים לפתיחתו.
להט"ב גאנים ידועים

איגנטיוס אנור (אנ'), עיתונאי הומוסקסואל גאני.
קוואמה אנתוני אפיה (אנ'), פילוסוף וסופר הומוסקסואל גאני-בריטי.
וא-בנה אליקם פיאטצי (אנ'), אמנית ופעילת זכויות להט"ב טרנסקסואלית גאנית.
אדוארד אנינפול (אנ'), עורך ומעצב אופנה הומוסקסואל גאני-בריטי.
אנג'ל מקסין (אנ'), מוזיקאית ופעילת זכויות להט"ב טרנסקסואלית גאנית.
טבלת סיכום

| --- | --- |
פעילות הומוסקסואלית חוקית:  (פלילי מאז שנות ה-60 של המאה ה-19, עונש: עד 3 שנות מאסר)
גיל הסכמה שווה לזוגות הטרוסקסואלים: 
חוקים נגד אפליה בתעסוקה: 
חוקים נגד אפליה במתן סחורות ושירותים: 
חוקים נגד אפליה בכל התחומים האחרים (כולל אפליה עקיפה, דברי שטנה): 
נישואים חד-מיניים: 
הכרה בזוגיות חד-מינית (איחוד אזרחי, נישואי חוזה, ידועים בציבור): 
אימוץ משותף על ידי זוגות חד-מיניים: 
אימוץ ילד חורג בקרב זוגות חד-מיניים: 
גישה להפריה חוץ-גופית בקרב זוגות לסביות: 
הכרה משפטית בשינוי מגדר: 
לסביות, הומוסקסואלים, טרנסג'נדרים וביסקסואלים מוצהרים רשאים לשרת בצבא: 
איסור על ביצוע טיפול המרה בחוק: 
פונדקאות מסחרית לזוגות גברים הומוסקסואלים: 
גברים המקיימים יחסי מין עם גברים רשאים לתרום דם:
ראו גם

זכויות להט"ב
זכויות להט"ב באפריקה
זכויות להט"ב בחבר העמים הבריטי
טז'י סבנייה

טז'י טדי סבנייה (בצרפתית: Téji Tedy Savanier ;נולד ב-22 בדצמבר 1991) הוא כדורגלן צרפתי המשחק כקשר התקפי במועדון מונפלייה מהליג 1 בו הוא משמש כקפטן.
קריירת מועדונים > קריירה מוקדמת

סבנייה החל את הקריירה שלו במונפלייה, במועדון המייצג את מונפלייה עיר הולדתו. אך הוא שיחק רק בקבוצת המילואים של המועדון עד שב-2011 הצטרף לארל-אביניון מהליג 2. ב-24 בספטמבר 2011 כבש סבנייה את שער הבכורה שלו עבור המועדון בניצחון 3–0 על לאנס.  את העונה הראשונה שלו בקבוצה הוא סיים עם שער בודד ב-22 הופעות. את עונתו השנייה בקבוצה עונת 2012/2013 סיים סבנייה 3 שערים ב-32 הופעות בכל המסגרות. את עונתו השלישית הוא סיים עם שער בודד ב-27 הופעות בכל המסגרות. ואת עונתו הרביעית והאחרונה בקבוצה הוא סיים עם 4 שערים ב-37 הופעות בכל המסגרות. בסך הכל את תקופתו בארל-אביניון סיים סבנייה עם 9 שערים ב-118 הופעות בכל המסגרות.
קריירת מועדונים > נים

באוגוסט 2015, חתם סבנייה על חוזה לשנה עם אופציה לשנה נוספת בנים גם היא מהליג 2.  ב-22 באוגוסט ערך סבנייה את הבכורה שלו בקבוצה וגם כבש את שער הבכורה שלו במועדון בתיקו 2–2 עם נאנסי. ואת העונה סיים עם 3 שערים ב-28 הופעות בכל המסגרות. בעונתו השנייה בקבוצה עונת 2016/2017 הפך סבנייה לבורג מרכזי בקבוצה כאשר סיים אותה עם 8 שערים ב-35 הופעות בכל המסגרות. ובסיום העונה האריך את חוזהו עד 2020. בעונתו השלישית בקבוצה כבש סבנייה 5 שערים ב-35 הופעות. אך גם עזר לקבוצתו לסיים במקום השני בליגה ולעלות לליג 1 לראשונה מאז 1993.
ב-11 באוגוסט 2018 ערך סבנייה את הופעת הבכורה שלו בליג 1 בניצחון 4–3 על אנז'ה, ואת שער הבכורה שלו בליגה הבכירה הוא כבש ב-1 בספטמבר 2018 בהפסד 2–4 לאלופה פריז סן-ז'רמן. בסך הכל את עונת הבכורה שלו בליג 1 עונת 2018/2019, הוא סיים עם 6 שערים ב-35 הופעות אך גם עם 13 בישולים שזיכו אותו בתואר מלך הבישולים בליגה.
קריירת מועדונים > חזרה למונפלייה

לאחר העונה המוצלחת בנים, ביולי 2019, חתם סבנייה במועדון נעוריו, מונפלייה ששילם עבורה כ-10 מיליון אירו, במה שהיווה שיא מועדון.  ב-19 באוקטובר ערך סבנייה את הופעת הבכורה שלו במועדון בהפסד 0–1 לריימס. ואת שער הבכורה שלו כבש ב-10 בנובמבר בניצחון 3–0 על טולוז. את עונת הבכורה שלו במועדון עונת 2019/2020 שנקטעה במרץ בעקבות מגפת הקורונה סיים סבנייה עם 7 שערים ב-23 הופעות בכל המסגרות. את עונתו השנייה במועדון עונת 2020/201 סיים סבנייה עם 5 שערים ב-31 הופעות בכל המסגרות. בספטמבר 2021 לאחר פרישתו של ויטורינו הילטון, ותיק המועדון בן ה-43, סבנייה ירש אותו כקפטן הקבוצה.  בדצמבר 2021, זכה סבנייה בתואר שחקן החודש בליגה הצרפתית לאחר שכבש שני שערים והוסיף 2 בישולים בחודש זה. ואת עונתו הראשונה כקפטן עונת 2021/2022 סיים סבנייה עם 9 שערים ב-31 הופעות בכל המסגרות. ביוני 2022, כשנותרה שנה אחת לחוזה שלו, האריך סבנייה את חוזהו עד 2026, לאחר התעניינות מניס וליון.  עונתו הרביעית בקבוצה עונת 2022/2023 הייתה עונת שיא עבורו כאשר הוא סיים אותה עם 12 שערים ב-30 הופעות.
קריירה בינלאומית

סבנייה לא שיחק מעולם בנבחרת הבוגרת של צרפת אך זומן לנבחרת האולימפית של צרפת כאשר הוגדר כאחד משלושה שחקנים חריגי גיל בטורניר האולימפי באולימפיאדת טוקיו 2020.  ב-22 ביולי 2021 הוא ערך את הופעת הבכורה שלו בהפסד 1–4 למקסיקו. שלושה ימים לאחר מכן הוא כבש את שער הבכורה שלו שהיה שער הניצחון בתוספת הזמן בניצחון 4–3 על דרום אפריקה.
תארים > אישיים

שחקן החודש של בליג 1: דצמבר 2021
הערות שוליים

1 2  White, Adam; Devin, Eric (2019-05-13). "Téji Savanier was in Ligue 2 last year. Now he is dominating Ligue 1". The Guardian (באנגלית בריטית). ISSN 0261-3077. נבדק ב-2024-04-19.
↑  FOOTBALL/LIGUE 2. Arles-Avignon bat Lens 3 buts à 0, www.ledauphine.com (ב־)
↑  "Football : Téji Savanier signe à Nîmes pour un an + un an" [Football: Téji Savanier signs for Nîmes for a year + a year]. Midi Libre (בצרפתית). 6 באוגוסט 2015. נבדק ב-9 בפברואר 2021. {{cite news}}:  (עזרה)
↑  Paul Dev, Teji Savanier termine meilleur passeur de la Ligue 1 2018-19, France Football (בצרפתית)
↑  Paul Dev, Mercato : Téji Savanier passe officiellement de Nîmes à Montpellier, France Football (בצרפתית)
↑  [Actualités Téji Savanier: « Passer après Monsieur Hilton, un honneur » | AllezPaillade.com], ‏2021-09-12 (ב־)
1 2  Ligue 1 : Téji Savanier élu joueur du mois de décembre, Le Figaro, ‏2022-01-20 (בצרפתית)
↑  avec AFP, Mercato. Courtisé sur le marché, Téji Savanier prolonge son contrat à Montpellier, Ouest-France.fr, ‏2022-06-02 (בצרפתית)
↑  The Washington Post - Breaking news and latest headlines, U.S. news, world news, and video - The Washington Post, Washington Post (באנגלית)
↑  Teji Savanier's late goal lifts France over South Africa 4-3, AP News, ‏2021-07-25 (באנגלית)
יוזף גולוחובסקי

| --- | --- |

 לידה:  1797 Łączki Kucharskie, רפובליקת פולין 
 פטירה:  22 בנובמבר 1858 (בגיל 61 בערך) Garbacz, רפובליקת פולין 
 מקום לימודים:  האקדמיה הצבאית הטרזיאנית 
 מוסדות:  אוניברסיטת וילנה 
 עיסוק:  פילוסוף 
 מדינה:  פולין הקונגרסאית 
 חתימה:   
 
יוּזֶף גוֹלוּחוֹבסקי (בפולנית: Józef Gołuchowski;‏ 11 באפריל (או 14 באפריל) 1797 – 22 בנובמבר 1858) היה פילוסוף פולני יליד גליציה.
ביוגרפיה

יוזף גולוחובסקי למד באוניברסיטת ורשה והשתלם בגרמניה. הוא קיבל תואר דוקטור מאוניברסיטת היידלברג. בהיותו בגרמניה התיידד עם פרידריך וילהלם שלינג. בשנת 1821 התמנה לפרופסור לפילוסופיה באוניברסיטת וילנה, אך כבר בשנת 1824 נאלץ להתפטר מטעמים פוליטיים ועבר לוורשה. היה חבר בפעילות פוליטית שמשכה תשומת לב של השלטון הרוסי וחזר לאחוזתו בגארבאץ' (Garbacz) שבגליציה. במהלך התקוממות פולנית של 1830–1831 חזר לוורשה אך לאחר הדיכוי חזר לאחוזתו.
מלבד ספרים על שאלות פילוסופיות טהורות חיבר מחקרים על השאלות החברתיות בפולין, על שאלת האיכרים וגם על השאלה היהודית.
ב-1841 כתב חוברת (שלא הודפסה, ופורסמה בשם בדוי רק לאחר 13 שנים), שבה דחה את רעיון שיבת ציון, אולם הציע לרכז את יהודי פולין בשטחים בלתי מיושבים של האימפריה הרוסית וכך להקים מדינה יהודית כחלק בלתי נפרד מרוסיה.
מספריו הידועים:
Ansicht des Einflusses der Mathematik auf die Bildung des Menschen ("סקירה על השפעת המתמטיקה על השכלת האדם"), 1816.
Philosophie in ihrem Verhaltniss zum Leben ("הפילוסופיה ויחסה לאדם"), 1822.
Dumania nad najwyzsze zagadni9enia czlowieka ("הירהורים על בעיותיו העליונות של האדם"), 1861.
יובל עמידרור

| --- | --- |
אין תמונה חופשית
 לידה:  1912 תל-אביב, האימפריה העות'מאנית 
 פטירה:  22 בינואר 1961 (בגיל 49 בערך) תל אביב-יפו, ישראל 
 שם לידה:  יובל הופנקו 
 מוקד פעילות:  ישראל 
 מקום לימודים:  קונסרבטוריון רון שולמית, קונסרבטוריון טריניטי לאבאן למוזיקה ומחול 
 שפה מועדפת:  עברית 
 
יובל חיים עמידרור (הופנקו) (1912 – 22 בינואר 1961) היה מוזיקאי ומנצח ישראלי, מנהל קונסרבטוריון שולמית ומראשי תזמורת צה"ל.
ביוגרפיה

פרק זה לוקה בחסר. אנא תרמו לוויקיפדיה ו.
נולד בתל אביב הקטנה, בנם של לינה (בתו של מרדכי אזרחי-קרישבסקי ונכדתו שלו חיים יעקב קרישבסקי) ומשה הופנקו. את השם 'יובל' הציע יעקב שרתוק, כשמו של ”אבי כל תופש כינור” (בראשית ד, כא). למד מוזיקה בקונסרבטוריון שולמית, שניהל אביו, וסיים את לימודיו בקולג' טריניטי למוזיקה (אנ') בלונדון. עם פרוץ מלחמת העולם השנייה התגייס לצבא הבריטי וארגן את התזמורת של המתנדבים העבריים. כמנצח התזמורת עמד בראשה בתהלוכה הראשונה של היחידות העבריות ברחובות תל אביב, בספטמבר 1942.
לאחר מות אביו, בשנת 1949, המשיך בנו יובל לנהל את הקונסרבטוריון. לימים היה מראשי תזמורת צה"ל ועברת את שמו לעמידרור. לאחר פטירתו שלו מוזג קונסרבטוריון שולמית עם קונסרבטוריון רון לקונסרבטוריון אחד - רון שולמית, בניהולו של דודו יריב אזרחי.
משפחתו

היה נשוי לנחמה קרייסטמן. בנו אילן עמידרור היה מנהל הבמה והספרן של התזמורת הקאמרית הישראלית במשך עשרות שנים, ובתו יעל לויט היא חברת קיבוץ חצרים.
הערות שוליים

↑  אתר "Billiongraves"
חבצלת דרור

| --- | --- |

במרכז מלכת היופי לשנת 1953, חבצלת דרור
 לידה:  1934 (בת 90 בערך) אוסטריה
 מדינה:  ישראל 
 ידועה בשל:  מיס ישראל (1953)
 
חבצלת דרור (נולדה ב-1934) היא דוגמנית ישראלית ומלכת היופי של ישראל לשנת 1953.
ביוגרפיה

חבצלת דרור (דרילמן) נולדה באוסטריה ובגיל 4 עלתה לישראל עם הוריה.
בגיל 19, במהלך שירותה הצבאי בחיל הקשר, זכתה דרור בתחרות מלכת היופי, והייתה לחיילת הראשונה שזכתה בתואר. באותה שנה השתתפה בתחרות מיס עולם בלונדון, אך לא זכתה.
חיים אישיים

דרור מתגוררת בתל אביב.
טרוקר

ערך זה עוסק במכשיר לניקוז אוויר או נוזל מחלל הגוף. אם התכוונתם לארגון צדקה אירי קתולי, ראו .
נקזים חד-פעמיים
נקז משנת 1850
טרוֹקַר (באנגלית: trocar; ובעברית: נקַז) הוא מכשיר המשמש לניקוז הצטברויות של נוזלים או גזים מחלל הגוף ולניתוח זעיר פולשני הנועד לספק גישה לחלל בגוף (למשל, חלל הבטן, באזור החזה) ולשמר את הפתח באמצעות צינורית.
בישראל מקובל להשתמש במונח טרוקר לתיאור פרוצדורה של נקז חזה.
שימושים רפואיים

שימושו העיקרי של הנקז, הוא באמצעות החדרתו למקומות שונים בגוף לצורך ניקוז הצטברויות של נוזל, דם או אוויר (למשל במקרה של חזה אוויר בלחץ או חזה דם).
ברפואה המודרנית נעשה שימוש בטרוקר לביצוע ניתוחים זעירים. הטרוקר המודרני מובנה בתוך צינורית (בדומה לוונפלון) מוחדר לגוף במיקום המיועד ולאחר שנשלף הטרוקר מן הצינורית, יכול המנתח להתבונן דרך הצינורית בחלל באמצעות אנדסקופ ולבצע ניתוחים באמצעות כלי חיתוך, מכשירי אחיזה וכלים ייעודיים אחרים.
הנקזים עשויים טיטניום, פלדה או פלסטיק ומיועדים לשימוש חד פעמי או לשימוש חוזר.
שימושים רפואיים > רפואה וטרינרית

ברפואה וטרינרית נעשה שימוש בנקזים לניקוז הצטברויות של גזים בכרסם של בעלי חיים מעלי גירה.
ראו גם

נקז חזה
נקז מוח
חברת עזרה של יהודי גרמניה

ד"ר פאול נתן, מייסד "עזרה"
חברת עזרה של יהודי גרמניה (בגרמנית: Hilfsverein der Deutschen Juden, בקיצור "עזרה") הייתה ארגון יהודי-גרמני לא ציוני, שפעלה בראשית המאה ה-20 לסיוע פילנתרופי ליהודי מזרח אירופה וארץ ישראל ולקידום התרבות הגרמנית בקרב היהודים מחוץ לגרמניה. מילאה תפקיד מרכזי במלחמת השפות ובסכסוך שנלווה להקמת הטכניון בחיפה. החברה נוסדה בברלין בשנת 1901 על ידי ד"ר פאול נתן. מלבדו עמדו בראשה ג'יימס סימון (שהיה נשיאה עד 1932), אויגן לנדאו ומקס ורבורג.
רקע

בראשית המאה העשרים נאבקו ביניהן המעצמות באירופה הן במישור האימפריאליסטי - קולוניאליסטי והן בתחום ההשפעה התרבותית. יהודים במדינות השונות הזדהו לרוב עם השלטונות ותרמו לשאיפות ההתפשטות של המדינה בה היו אזרחים. חברת "עזרה" שהייתה ארגון יהודי-גרמני לא ציוני, קמה כחלק מהזדהות זו, במטרה לסייע להתפשטות התרבות הגרמנית בקרב היהודים, ובפרט בארץ ישראל, וזאת בנוסף לרגש הסולידריות והעזרה ההדדית היהודית שהכתיבו לה פעילות סיוע ותמיכה ליהודים באשר הם.
גרמניה כמעצמה ניסתה להתקרב אל הסולטאן העות'מאני כתחליף להשפעה הצרפתית, "עזרה" השתלבה גם בתחום זה בפעילותה והתחרתה ב"אליאנס" של כי"ח.
פעילות

לחברה היו שני מוקדי פעולה עיקריים:
עזרה ליהודי מזרח אירופה הן על ידי ארגון הגירה לארצות הברית והן בהכשרת הדור הצעיר למקצועות שיפתחו בפניהם מקורות תעסוקה חדשים. לאחר פוגרום קישינב ארגנה "עזרה" סיוע ליהודי רוסיה. ב-1905 הגישה סיוע כספי לקבוצות ההגנה של "הבונד" ושל הציונים. במהלך מלחמת העולם הראשונה עסקה "עזרה" בפעולות סיוע במזרח אירופה.
קידום התרבות הגרמנית אצל היהודים שמחוץ לגרמניה, במיוחד בבלקנים ובמזרח התיכון, כמשקל נגד להפצת התרבות הצרפתית על ידי חברת אליאנס.
מדיניותה המוצהרת של חברת "אליאנס" הייתה להנחיל את התרבות הצרפתית באמצעות לימודים בשפה הצרפתית, דבר שתכופות גרם לתלישות בין החניכים לבין סביבתם. לעומתה, דגלה חברת "עזרה" בסיוע לחניכים להשתלב בחיי הכלכלה של ארצם, ולפיכך לשון ההוראה בבתי הספר שהקימה "עזרה" לא הייתה הגרמנית אלא שפת המקום. מרכז פעולתה החינוכית של חברת "עזרה" היה בארץ ישראל והיא הקימה גני ילדים על פי שיטת פרידריך פרבל ובתי ספר לילדים יהודים ברחבי הארץ. לשון ההוראה בגני הילדים ובכיתות הנמוכות של בתי הספר אלה הייתה בעיקר עברית, בעוד לימודי המדעים והמתמטיקה בכיתות הגבוהות יותר ניתנו בגרמנית.
הטכניון ומלחמת השפות

בחודשים ספטמבר-דצמבר 1907 סייר מייסד "עזרה", ד"ר פאול נתן, בארץ ישראל, כדי לראות את בתי הספר ש"עזרה" הקימה. בזמן שהייתו עלה בדעתו רעיון להקים "טכניקום" ובית ספר ריאלי לידו - מוסד לימודי עליון במתכונת של בית ספר טכני, שיהיה גולת הכותרת של פעולתה החינוכית של חברת "עזרה". רעיון זה הוא ראשיתם של הטכניון ובית הספר הריאלי בחיפה, שלחברת "עזרה" חלק עיקרי בהקמתו. פאול נתן היה זה שהחליט על מיקום המוסד והצליח לגייס תרומות לרכישת הקרקע, חומרי הבנייה והציוד.
בשנת 1913 משהלכו והושלמו כל המבנים העיקריים של המוסד החדש פרץ סכסוך קשה בין הנהלת עזרה לבין המוסדות הציונים שעד אז תמכו במפעלו בהתלהבות. שורש הבעיה היה שפת הלימוד של המוסד החדש.
על פי תכנונו המקורי של ד"ר נתן, שפת הלימוד של המקצועות שילמדו בבית הספר הטכני הייתה אמורה להיות גרמנית. הסיבות לכך היו, ששפת ספרי הלימוד היא ממילא השפה הגרמנית, וגם חלקו הגדול של הציוד, איתו יעבדו התלמידים - יגיע מגרמניה. היישוב היהודי בארץ ישראל, לעומתו, דרש שהלימודים יתקיימו בעברית. מאבק זה נודע בשם מלחמת השפות. המריבות על השפה הכשילו את הניסיון למצוא תורמים להמשך הפרויקט, ואנשי חברת עזרה הפסיקו את בניית הטכניון ודחו את פתיחת המוסד. התוצאה הישירה של מלחמת השפות, הייתה התגברות העוינות כלפי חברת "עזרה" בארץ ישראל. לאור זאת, נכנעה החברה לדרישות הציונים ובישיבה שנערכה ב-22 בפברואר 1914 הודיעה חברת "עזרה" ששפת הלימוד בטכניקום (שמו של הטכניון באותה עת) תהיה עברית, ולא גרמנית.
פתרון משבר שפת הלימוד לא גרם לסיום משבר המימון של השלמת הטכניקום; שבועיים אחרי ישיבת המוסד האחרונה פרצה מלחמת העולם הראשונה. חברת "עזרה" דרשה כי מוסד הטכניקום יוכרז כפושט רגל. לטכניקום היו שני נושים עיקריים, הקרן הקיימת לישראל שהחוב כלפיה התבטל בשל היותה רשומה בארץ אויב (אנגליה), וחברת "עזרה"' שבסיס המטה שלה היה בגרמניה - בת ברית לטורקיה במלחמה. תוך ניצול ההזדמנות קנתה חברת עזרה את המוסד, אך לא זכתה להפעילו. הגלגל התהפך עם סיום מלחמת העולם הראשונה.
בסיום המלחמה שבה הובסה גרמניה היה מצבה הכלכלי של חברת "עזרה" בכי רע, וההסתדרות הציונית, ניצלה את ההזדמנות וקנתה את הטכניקום מחברת "עזרה" ב-6 בפברואר 1920.
"עזרה" פורקה רשמית ב-1939, על אף שהמשיכה לפעול עד 1941.
החל משנת 1905 ועד למלחמת השפות, "עזרה" סייעה בהקמת גני ילדים בארץ ישראל ובהכשרת גננות בירושלים.
לקריאה נוספת

משה רינות, חברת העזרה ליהודי גרמניה ביצירה ובמאבק, תשל"ב
ישעיהו פרידמן, ‏חברת 'עזרה', משרד-החוץ הגרמני והפולמוס עם הציונים, 1901–1918 , קתדרה 20, יולי 1981
הערות שוליים

↑  בחו"ל, הצפירה, 10 ביוני 1901
↑  מרים סנפיר, שוש סיטון, גילה רוסו – צימט, מאה שנות גן ילדים בארץ ישראל, עמ' 39 - 80, מכון בן-גוריון לחקר ישראל והציונות, אוניברסיטת בן-גוריון, 2012
| --- | --- |
בקרת זהויות :  NLI: 987007262648105171  GND: 118059-9  ISNI: 0000 0001 2192 2045  LCCN: n85249106  NKC: zmp20221143856  VIAF: 156538737   WorldCat (עם VIAF): 156538737 
בית ספר לבנות של חברת עזרה של יהודי גרמניה בירושלים, 1911
תלמידי בית מדרש למורים מיסודה של חברת עזרה בירושלים  (1904)
טזאקפטור

| --- | --- |

 שמות מסחריים בישראל
 סימקבי - symkevi, סימדקו - symdeko
 נתונים כימיים
 כתיב כימי:  C26H27N2F3O6 
 מסה מולרית:  g·mol−1‏520.505
 בטיחות
 מעמד חוקי:  תרופת מרשם
 דרכי מתן:  פומי
 מזהים
 מספר CAS:  1152311-62-0
 PubChem:  46199646
 ChemSpider:  
טזאקפטור (בלועזית: tezacaftor או VX-661) הוא אחד החומרים הפעילים בתרופה משולבת, אשר אושרה לשיווק בשנת 2018, על ידי מינהל המזון והתרופות האמריקאי (FDA) בשם המסחרי סימדקו (symdeko)‏ ועל ידי סוכנות התרופות האירופית (EMA), בשם המסחרי סימקבי (symkevi), לטיפול במקרים מסוימים של סיסטיק פיברוזיס. התרופה מכילה שילוב של טזאקפטור ואיבקפטור. התרופה אינה רשומה בישראל, אך מיובאת לישראל, על פי הצורך, תחת אישור מיוחד של משרד הבריאות. התרופה כלולה בסל הבריאות החל בשנת 2019, כטיפול ב-Fibrosis Cystic עבור חולים שהם הומוזיגוטיים למוטציה מסוג F508del בגן CFTR. התכשיר יינתן לחולים בני שש שנים ומעלה שטרם עברו השתלת ריאה.
המחלה

המחלה הגנטית סיסטיק פיברוזיס (CF) פוגעת בתפקוד איברים רבים בגוף, בעיקר הריאות, וזאת, על ידי הפרעה למעבר של מלחים ומים מעבר למשטחים אפיתליאליים. המוטציה F508del היא הסיבה הנפוצה ביותר ל-CF.‏ F508del גורמת נזק על ידי מניעת המעבר של החלבון CFTR ‏(Cystic Fibrosis Transmembrane conductance Regulator) למיקומו המתאים על פני התא, וכן על ידי הפרעה לתפקוד תעלת הכלור של ה-CFTR‏.
שימושים רפואיים

התרופה המשולבת של טזאקפטור ואיבקפטור, מיועדת לשימוש בחולים אשר ירשו את המוטציה F508del משני ההורים, ולכן ברשותם המוטציה בשני העותקים של הגן ל-CFTR. התרופה המשולבת אף מיועדת לשימוש בחולים אשר ירשו את המוטציה F508del מאחד ההורים וברשותם אף אחת מהמוטציות הבאות בגן ל-CFTR:‏
P67L, R117C,L206W, R352Q, A455E, D579G, 711+3A→G, S945L, S977F, R1070W, D1152H, 2789+5G→A, 3272 26A→G, or 3849+10kbC→T
מנגנון הפעולה

טזאקפטור הוא מולקולה קטנה הפועלת כמתקנת (Corrector) של CFTR. מולקולות מתקנות של CFTR מסייעות לחלבון ה-CFTR ליצור את צורתו התלת־ממדית הנכונה, כך שהוא מסוגל לנוע לשטח פני התא. טזאקפטור מזרז עיבוד תאי והובלה של צורות נורמליות ושל צורות מוטנטיות של CFTR, בכללן F508del, ולכן מגדיל את הכמות של חלבון ה-CFTR על שטח פני התא, מה שמביא להגדלה בטרנספורט של יוני כלוריד.
תוספת של מולקולה המתקנת את ה-CFTR לטיפול עם תרופה מפעילה (Potentiator) של CFTR, כמו איבקפטור ((Ivacaftor), מספקת תועלת קלינית לחולים עם מוטציה כמו F508del, שהיא המוטציה הנפוצה ביותר ב-CFTR, הגורמת ל-CF. בנוסף לכך, טיפול משולב (סימדקו, סימקבי), של תרופה מתקנת (טזאקפטור) ותרופה מפעילה (איבקפטור), עשוי לספק תועלת לחולים שהם הטרוזיגוטים מורכבים עבור F508del ומוטציה המגיבה לאיבקפטור.
אחד היתרונות החשובים של טזאקפטור הוא שאינו ממריץ את אנזימי CYP3A4 ואינו מפריע למטבוליזם של איבקפטור או של תרופות רבות אחרות, הנמצאות בשימוש שכיח ב-CF, מה שמפחית אינטראקציות בין-תרופתיות ומורכבויות במינון.
כימיה

טזאקפטור הוא בעל הנוסחה הכימית C26H27F3N2O6, עם משקל מולקולרי של 520.505 גרם/מול.
ניסויים קליניים

ממצאי הניסויים הקליניים EVOLVE ו- EXPAND פורסמו בשנת 2017‏.
הערות שוליים

↑  דף מידע למטופל באתר הכללית
1 2  FDA Approves New Cystic Fibrosis Drug Combo
↑  מסמך סל בריאות 2019 משרד הבריאות
↑  Targeting F508del-CFTR to develop rational new therapies for cystic fibrosis
↑  Symkevi (tezacaftor / ivacaftor)
↑  CFTR Modulator Types
1 2 3  Tezacaftor/Ivacaftor in Subjects with Cystic Fibrosis and F508del/F508del-CFTR or F508del/G551D-CFTR.
↑  Symdeko – Tezacaftor/Ivacaftor Combo Therapy
↑  Tezacaftor
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
טויוטה מארק X זיאו

| --- | --- |

Toyota Mark X ZiO, שנת 2007
 מאפיינים כלליים
 יצרן:  טויוטה (Toyota Motor Corporation)
 שנות ייצור:  2007 – 2013
 הרכבה:  יפן יפן
 מודל קודם:  טויוטה אופה
 סיווג:  מיניוואן בגודל בינוני
 מרכב:  מנוע קדמי, הנעה קדמית 4x2  מנוע קדמי, הנעה כפולה 4x4
 אורך:  4,705 מ"מ
 רוחב:  1,705 מ"מ
 גובה:  1,550 מ"מ
 משקל:  1,570–1,630 ק"ג
 בסיס גלגלים:  2,780 מ"מ
 מפרט טכני
 מנוע:  4 צילינדרים, 2,362 סמ"ק המפיק 163 כ"ס ב-6,000 סל"ד, יחס דחיסה 9.8:1, מנוע "טויוטה" סדרה "Toyota AZ engine" (אנ') סוג מנוע "2AZ-FE"  V6 צילינדרים, 3,456 סמ"ק המפיק 280 כ"ס ב-6,200 סל"ד, יחס דחיסה 10.8:1,  מנוע "טויוטה" סדרה "Toyota GR engine" (אנ') סוג מנוע "2GR-FE"
 הילוכים:  תמסורת אוטומטית - 6 מהירויות (משודכת למנוע 3.5 ליטר)  תיבת הילוכים רציפה (משודכת למנוע 2.4 ליטר)
טויוטה מארק X זיאו (ביפנית: トヨタ・マークXジオ, באנגלית: Toyota Mark X ZiO) הוא מיניוואן בגודל בינוני (Mid-size car (אנ')) מתוצרת יצרנית הרכב היפנית טויוטה (ביפנית: トヨタ自動車), אשר יוצר בין השנים 2007–2013 ביפן.
"טויוטה מארק X זיאו"

דגמי "טויוטה מארק X זיו" שווקו מספטמבר 2007
5 דלתות הצ'בק.
6-7 נוסעים.
מנוע קדמי.
מנועי בנזין.
מנוע קירור מים.
סוגי הנעות: הנעה קדמית 4x2, הנעה כפולה 4x4.
קיבולת מכל דלק - 60 ליטר.
"טויוטה מארק X זיאו" > מנועים

"Toyota Mark X ZiO 240G " - הורכב בדגם מנוע 4 צילינדרים
"Toyota Mark X ZiO 350G" - הורכב בדגם מנוע V6 צילינדרים
"טויוטה מארק X זיאו" > דגמים

"DBA-ANA10"
"DBA-ANA15"
"DBA-GGA10"
גלריה

"טויוטה מארק X זיאו"
"טויוטה מארק X זיאו"  - מבט לתא הנהג
"טויוטה מארק X זיאו", שנת 2011
"טויוטה מארק X זיאו", שנת 2011
"טויוטה מארק X זיאו"
"טויוטה מארק X זיאו"
ראו גם

טויוטה
טויוטה אופה
הערות שוליים

↑  "טויוטה מארק X זיאו"  דגם חדש ביפן Toyota Launches New Model 'Mark X ZiO' in Japan" (Press release). Toyota. 2007-09-26. Retrieved 2007-09-26.
↑  "טויוטה מארק X זיאו", מנוע 6 צילינדרים, שנת 2007 - מפרט carfolio.com/specifications/models
↑  שבעים וחמש שנים לטויוטה / ראו "טויוטה מארק X זיאו" (חודש שיווק: ספטמבר 2007 global.com/company/history_of_toyota/75years/data/automotive_business/products_technology
↑  "טויוטה מארק X זיאו", הנעה 4x4, שנת 2007 - מפרט carfolio.com/specifications/models/car
↑  "טויוטה מארק X זיאו" - דגמים goo-net-exchange.com/catalog/TOYOTA__MARK_X_ZIO
טויוטה מגה קרוזר

| --- | --- |

Toyota Mega Cruiser
 מאפיינים כלליים
 יצרן:  טויוטה
 שנות ייצור:  1995 – 2002
 הרכבה:  יפן יפן
 אורך:  5,090 מ"מ
 רוחב:  2,169  מ"מ
 גובה:  2,075 מ"מ
 משקל:  2,901 ק"ג (ריק), 3,830 ק"ג (ברוטו)
 בסיס גלגלים:  3,396 מ"מ
 מפרט טכני
 מנוע:  4 צילינדרים, בטור, 16 שסתומים, 4,104 סמ"ק המפיק 153–170 כ"ס ב-3,200 סל"ד, יחס דחיסה 17.8:1 (מנוע טויוטה סדרה "Toyota B engine" (אנ') סוג מנוע "15B-FTE", מגדש טורבו-דיזל
 הילוכים:  תמסורת אוטומטית - 4 מהירויות
טויוטה מגה קרוזר (ביפנית: トヨタ・メガクルーザー, באנגלית: Toyota Mega Cruiser) הוא רכב שטח המוגדר SUV, בעל הנעה כפולה 4x4, המיוצר על ידי יצרן כלי הרכב היפני טויוטה אשר יוצר בין השנים 1995–2002 ביפן.
מאפיינים: "טויוטה מגה קרוזר"

4 דלתות צד + דלת אחורית (גרסה סגורה).
2 שורות מושבים, 6 נוסעים (דגם גרסה אזרחית).
מנוע קדמי.
מנוע טורבו-דיזל.
סוג הנעה: 4x4 קבועה.
מתלים - 4 גלגלים עצמאיים, עצם עצה כפולה.
בלמים: 4 דיסקים מאווררים במשטח.
קיבולת מכל דלק - 108 ליטר.
צמיגים: 37x 12,50 R 17,5-8.
מרווח גחון - 42 מ"מ.
זווית גישה - 49°.
זווית יציאה (נטישה) - 45°.
זווית פתיחה (Angle of breakover) - 33°.
מאפיינים: "טויוטה מגה קרוזר" > דגמים

"BXD20" - גרסה אזרחית.
"BXD10" - מספר גרסאות צבאיות.
גרסאות צבאיות

דגמי "טויוטה מגה קרוזר" בגרסה "BXD10" נרכשו על ידי כוחות ההגנה של יפן כנושא טילים קרקע-אוויר, נושא טילים נגד טנקים, כגורר מרגמות ולמשימות צבאיות אחרות כגון תובלה.
בנוסף משרתים דגמים של "טויוטה מגה קרוזר" בחיל האוויר של יפן הקרוי כוח ההגנה העצמית האווירי של יפן.
גלריה

"טויוטה מגה קרוזר"
"טויוטה מגה קרוזר" - מבט ללוח מחוונים
"טויוטה מגה קרוזר", גרסת תובלה - מבט לפנים הרכב
"טויוטה מגה קרוזר" (צולם בבסיס חיל האוויר היפני "Hamamatsu Air Base" (אנ')) בפיקוד כוח ההגנה העצמית האווירי של יפן
"טויוטה מגה קרוזר"
"טויוטה מגה קרוזר"
"טויוטה מגה קרוזר"
"טויוטה מגה קרוזר"
"טויוטה מגה קרוזר" - נושא טילים נגד טנקים
"טויוטה מגה קרוזר" גורר ראש מרגמה כבד
"טויוטה מגה קרוזר"
"טויוטה מגה קרוזר"
ראו גם

טויוטה לנד קרוזר